Iģene
Iģene ir ciems Talsu novada Vandzenes pagastā. Izvietojies pagasta dienvidaustrumu daļā 4 km no pagasta centra Vandzenes, 19 km no novada centra Talsiem un 129 km no Rīgas. Apdzīvotā vieta izveidojusies ap bijušās Iģenes (Iggen) muižas centru. Iģenes luterāņu baznīca ir valsts nozīmes arhitektūras un mākslas piemineklis, bet muižas kungu māja — vietējas nozīmes arhitektūras piemineklis.